CELEX: 62011CA0224
Language: da
Date: 2013-01-17 00:00:00
Title: Sag C-224/11: Domstolens dom (Sjette Afdeling) af 17. januar 2013 — BGŻ Leasing sp. z o.o. mod Dyrektor Izby Skarbowej w Warszawie (anmodning om præjudiciel afgørelse fra Naczelny Sąd Administracyjny — Polen) (Moms — leasingydelse, der leveres sammen med en ydelse i form af en forsikring af den leasede vare, som tegnes af leasinggiveren, og som sidstnævnte fakturerer leasingtageren — kvalifikation — en enkelt sammensat ydelse eller to særskilte ydelser — fritagelse — forsikringstransaktion)

2.3.2013   
            
            
               DA
            
            
               Den Europæiske Unions Tidende
            
            
               C 63/4
            
         Domstolens dom (Sjette Afdeling) af 17. januar 2013 — BGŻ Leasing sp. z o.o. mod Dyrektor Izby Skarbowej w Warszawie (anmodning om præjudiciel afgørelse fra Naczelny Sąd Administracyjny — Polen)
   (Sag C-224/11) (1)
   
   (Moms - leasingydelse, der leveres sammen med en ydelse i form af en forsikring af den leasede vare, som tegnes af leasinggiveren, og som sidstnævnte fakturerer leasingtageren - kvalifikation - en enkelt sammensat ydelse eller to særskilte ydelser - fritagelse - forsikringstransaktion)
   2013/C 63/04
   Processprog: polsk
   
      Den forelæggende ret
   
   Naczelny Sąd Administracyjny
   
      Parter i hovedsagen
   
   
      Sagsøger: BGŻ Leasing sp. z o.o.
   
      Sagsøgt: Dyrektor Izby Skarbowej w Warszawie
   
      Sagens genstand
   
   Anmodning om præjudiciel afgørelse — Naczelny Sąd Administracyjny Izba Finansowa Wydział I — fortolkning af artikel 2, stk. 1, litra c), artikel 28 og artikel 135, stk. 1, litra a), i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — levering af en leasingydelse sammen med en forsikringsydelse vedrørende et leaset aktiv, som er tegnet af leasingvirksomheden, og som denne fakturer modtageren af leasingydelsen — momsretlig kvalificering af transaktionen som en enkelt sammensat ydelse eller som to særskilte ydelser.
   
      Konklusion
   
   
               1)
            
            
               En ydelse i form af forsikring af en leaset vare og en ydelse i form af selve leasingen skal i princippet anses for særskilte og uafhængige tjenesteydelser i henseende til merværdiafgiften. Det tilkommer den forelæggende ret at afgøre, om de pågældende transaktioner, henset til hovedsagens særlige omstændigheder, er så nært indbyrdes forbundet, at de skal anses for at udgøre en enkelt transaktion, eller om de derimod udgør uafhængige ydelser.
            
         
               2)
            
            
               Når en leasinggiver selv forsikrer den leasede vare og viderefakturerer leasingtageren de nøjagtige omkostninger ved forsikringen, udgør en sådan transaktion under omstændigheder som de i hovedsagen omhandlede en forsikringstransaktion i den forstand, hvori udtrykket er anvendt i artikel 135, stk. 1, litra a), i Rådets direktiv 2006/112/EF af 28. november 2006 om det fælles merværdiafgiftssystem.
            
         
      (1)  EUT C 219 af 23.7.2011.